Arvamus seadusakti muudatuse kohta(pensionite tulumaksu vabastuse arvestuse muudatus).

Viimaste aastate hinnatõusude tõttu on reaalpension vähenenud. Vastavalt statistikale, 2021. aastal elasid kõige vaesemad pensionärid Euroopa Liidus Lätis. 2022.aasta andmetel olid kõige vaesemad pensionärid Euroopa Liidus, Eestis. Nendes tingimustes on moraalitu, otsida riigieelarve strateegia elluviimisel reserve pensionite tulumaksuvabastuse muudatuse kaudu.

Fikseeritakse tulumaksuvabastus pensionile 776€. Keskmise pensioni suurenemisega edaspidi tulumaksuvabastus ei suurene.

Viidata sellele, et vaatamata pensionäride maksuvaba tulu külmutamisele kõrge inflatsiooni tingimustes, peaks nad olema rõõmsad, et üldine tulumaksuvabastus on väiksem pensionäride omast. See viide seletuskirjas on täiesti kohatu, sest tulumaksu vabastuse vahe on ainult 10% samas kui keskmise vanaduspensioni ja keskmise palga vahe on kordades.

Seletuskirjas on mainitud, et maksuvaba tulu arvestus muutub õiglasemaks. Kuidas küll?

Vaadates Koalitsioonilepet,

( Osa: Sotsiaalne kaitse

Punkt 1.Hoiame keskmise vanaduspensioni tulumaksuvaba)

tundub see olevad lihtsalt üks paber, millel pole mingit tähtsust.

Eesti Pensionäride Ühenduste Liit nõuab praeguses kõrge inflatsiooni tingimustes , kus THI on suurem kui 4 %, tuleks pensioni indekseerimine viia läbi kaks korda aastas.

Arvestades kõike eeltoodut, Eesti Pensionäride Ühenduste Liit ei ole nõus tulumaksuseaduse muudatusega, mille järgi keskmine pension ei ole tulumaksuvaba, vaid tulumaksuvabastus fikseeritakse tasemel 776 eurot kuus, 9312 eurot aastas.

Andres Ergma, juhatuse esimees

Eesti Pensionäride Ühenduste Liit

/allkirjastatakse digitaalselt/